ลุง อสม.วัย 60 ขับกระบะพุ่งลงคลองชลประทานโคราช โชคดีไม่มีน้ำเลยปลอดภัย
ลุง อสม.โคราชวัย 60 ขับรถกระบะกลับจากไปสำรวจลูกน้ำยุงลาย ขณะถึง 3 แยก รองเท้าที่ถอดหลุดไปใต้เบรก รถจึงเสียหลักพุ่งชนป้ายบอกทาง ก่อนพุ่งลงคลองชลประทาน โชคดีไม่มีน้ำเลยปลอดภัยรถเสียหายบางส่วนเมื่อเวลา 11.12 น. วันที่ 16 ส.ค.63 พ.ต.อ.นธีร์ สุคุณา ผกก.สภ.พิมาย จ.นครราชสีมา ได้รับแจ้งว่ามีเหตุรถยนต์กระบะตกคลองส่งน้ำชลประทาน พิมาย-ดงใหญ่ ม.15 บ้านน้อย ต.ในเมือง อ.พิมาย จ.นครราชสีมา จึงสั่งการให้ ร.ต.ท.ญาณโชติ ทองพราว รอง สว.(สอบสวน) สภ.พิมาย พร้อมด้วยหน่วยกู้ภัยสว่างเมตตาจุดพิมาย พบรถกระบะอีซูซุ แค็บ สีเขียว ทะเบียน บห-5592 นครราชสีมา ตกลงไปในคลองน้ำลึกประมาณ 7 เมตร โชคดีที่ในคลองไม่มีน้ำ ส่วนคนขับช่วยเหลือตัวเองออกมาได้ทราบชื่อ นายชัยสิทธิ์ อริยเดช อายุ 60 ปี บ้านเลขที่ 1 ม.15 บ้านน้อย ต.ในเมือง อ.พิมาย จ.นครราชสีมาจากการสอบถาม นายชัยสิทธิ์ คนขับกระบะคันดังกล่าวเล่าว่า ตนมีตำแหน่งเป็น อสม.ม.15 บ้านน้อย เพิ่งเดินทางมาจากออกไปสำรวจลูกน้ำยุงลายภายในหมู่บ้าน จะมุ่งหน้ากลับบ้าน พอมาถึงที่เกิดเหตุเป็นสามแยกเลี้ยวซ้ายไปตามคลองชลประทาน ระหว่างนั้นรองเท้าที่สวมอยู่เกิดหลุดออกจากเท้าไปติดอยู่ที่ใต้เบรกจึงทำให้รถเสียหลักพุ่งชนกับป้ายบอกทางจนเสาหักและพุ่งตกลงไปในคลอง โชคดีที่ไม่มีน้ำ และตนก็ไม่ได้รับบาดเจ็บแต่อย่างใด ส่วนรถเสียหายเล็กน้อย ตนเชื่อว่าเป็นเพราะบารมีของหลวงพ่อสด วัดปากน้ำภาษีเจริญ ที่อยู่ในรถคุ้มครองให้ตนปลอดภัย.
ลุง อสม.โคราชวัย 60 ขับรถกระบะกลับจากไปสำรวจลูกน้ำยุงลาย ขณะถึง 3 แยก รองเท้าที่ถอดหลุดไปใต้เบรก รถจึงเสียหลักพุ่งชนป้ายบอกทาง ก่อนพุ่งลงคลองชลประทาน โชคดีไม่มีน้ำเลยปลอดภัย รถเสียหายบางส่วน
กระบะพุ่งลงคลอง,คลองชลประทาน,ถอดรองเท้า,รองเท้าขัดแป้นเบรก,ลุง อสม.,อ.พิมาย,นครราชสีมา,ข่าวทั่วไป